მოვლენათა ჰორიზონტი
მოვლენათა ჰორიზონტი — შავი ხვრელის საზღვარი. ის სივრცე-დროის იმ არის საზღვარია, რომლიდანაც შეუძლებელია გამოსვლა. მოვლენათა ჰორიზონტი არის სინათლის სხივის ტრაექტორია, რომლის გასწვრივ ის ცდილობს თავის დაღწევას შავი ხვრელიდან. სინათლის სხივებს, რომლებიც ქმნიან შავი ხვრელის საზღვარს, მოვლენათა ჰორიზონტს, არასდროს შეუძლიათ ერთმანეთთან მიახლოება, ამიტომ მოვლენათა ჰორიზონტის არე შეიძლება დარჩეს უცვლელი ან გაიზარდოს დროის მიხედვით, მაგრამ არასდროს შემცირდება. 